cyanic-selkie/wikianc huggingface dataset:
Voksenopplæring
Videregående opplæring
I de fleste større kommuner er det etablert voksenopplæringssentre som tilbyr grunnskoleopplæring og norskopplæring for innvandrere. I Oslo er dette Oslo voksenopplæring, som består av fem skoler knyttet til Oslo voksenopplæring Servicesenter på Fyrstikktorget på Helsfyr (all innsøkning).Oslo Voksenopplæring Hovinbyen har også videregående opplæring for voksne. De fem skolene er Oslo Voksenopplæring Rosenhof, Oslo Voksenopplæring Skullerud, Oslo Voksenopplæring Helsfyr, Oslo Voksenopplæring Sinsen og Oslo Voksenopplæring Nydalen. I tillegg foretar Grønland Voksenopplæring undervisning for innsatte i Oslo kretsfengsel og Bredtveit fengsel, forvarings- og sikringsanstalt.
Opplæring knyttet til den voksnes hverdag og fritid
Mange av kursene tilbys av medlemsorganisasjoner på ideell basis ut fra deltakere og medlemmers ønsker og behov. Hvert år gjennomfører studieforbundene i Norge ca. 40000 kurs med til sammen ca. 500 000 deltakere. Studieforbundenes tilbud innen voksenopplæring reguleres av voksenopplæringsloven.
Europeisk bladfingergekko
Fram til 1997 ble europeisk bladfingergekko regnet til slekten Phyllodactylus, som hadde arter i de fleste varme strøk. Det gamle vitenskapelige navnet var Phyllodactylus europaeus.
Finneskatten
Historie
Finneskatten ble omgjort til et kongelig privilegium (ordinær skatt) først på 1100- eller tidlig 1200-tall. Denne skatten skulle betales av samer helt fra «Umeyarsund» (Vennesund i Sømna) og nordover. Denne skatten gjorde at det oppstod konflikt med russiske kjøpmenn i Novrogrod-republikken, som også mente at de hadde rett på skatter fra samene. Finneskatten utgjorde en verdi som muligens var hele ti–tolv ganger høyere en verdien av skatt innkrev fra bøndene i Sør-Norge. Bøndene i sør betalte sine skatter i form av matvarer med kort holdbarhet. «Finneskatten» representerte derimot gjenstander med høy verdi som kunne eksporteres over lange avstander. De kostbare varene gjorde det mulig for stormennene i Hålogaland å kunne hevde seg blant eliten langt borte, samt at de fikk tilgang til de økonomiske systemene i Europa.
Grov utbytting eller gjensidig nytte?
Historikeren Lars Ivar Hansen (1947–) har tatt til orde for at de håløygske høvdingene kan sees på som ledere av et salgs- og forsyningssystem for samene, på samme måte som bergenshandelen flere hundre år senere fungerte for sjøsamene. Høvdingene ga samene vern og forhindret at den norrøne befolkningen skulle trenge inn i samenes territorier. Samene skaffet verdifulle varer basert på jakt som skaffet høvdingene makt og prestisje, mens samene fikk nødvendighetsvarer. Dette er kjent som det redistributive system.
Innset
Innset er en jordbruksbygd i Rennebu i Trøndelag som strekker seg på begge sider av elva Orkla lengst sørøst i Rennebu kommune. Innset ligger ved samløpet til elvene Inna og Orkla. Riksvei 3, E6 og Dovrebanen går gjennom bygda.
Jord, landskap og severdigheter
Innset Skytterlag ble startet høsten 1864, og dette gjør Innset Skytterlag til den eldste foreningen på Innset. Skytterlaget ble grunnlagt under navnet Indseth Skytterforening, med Ingebrigt Flotten i spissen som formann. Ettersom skytterlaget da lå på grensen mellom Innlandet og Trøndelag, var laget tilsluttet Østerdal Skyttersamlag til i 1925. Da blir laget lagt under Gauldal Skyttersamlag, og blir først da et stabilt skytterlag. Innset Skytterlag har vært tilsluttet Gauldal hele tiden siden 1925.
Garasje
Historie
Garasjer oppsto med innførsel av privatbiler i de første tiårene av 1900-tallet. Carl Benz, som oppfant bilen, lot oppføre et lite tårn for seg selv i 1910. I 2. etasje var det et studierom, og på bakkeplan var det satt av plass til parkering og et par store stalldører for å kjøre ut og inn. Dette er verdens første garasje bygget for biler. Bentz' garasje står den dag i dag i Ladenburg, Tyskland.
Ulike garasjeporter
Vippeport: Vippeport-modellen er konstruert med én seksjon som vippes opp og legges inn under taket i garasjen. Denne modellen åpnes fortere enn en leddport, men den bruker også mer plass og er heller ikke så isolert og tett som andre garasjeport-modeller.
Leovegildo Lins da Gama Júnior
Júnior ble brasiliansk mester med Flamengo fire ganger, og vant cupen en gang. I 1981 vant han med Flamengo både Copa Libertadores og Intercontinental Cup.
Filadelfia Kristiansand
Oasen Skolene
Oasen skole er friskoler som blir drevet i kristiansandsområdet. Det finnes i 2023 4 skoler i Kristiansand kommune, en i Mandal og Vennesla samt en i Grenland. Den første Oasen skolen ble offisielt åpnet 1. februar 2002. Filadelfia Kristiansand eier 20% av aksjene i aksjeselskapet Oasen skole Holding. De resterende 80% eies henholdsvis av Hånes Frikirke (10%) og Oasen Søgne og Mandal (80%).
Welaita
De snakker wolaytta, som er et omotisk språk. De bor i en egen etnisk basert sone i Region for sørlige nasjoner, nasjonaliteter og folk, sørvest i landet. Welaita-folket hadde en gang et eget kongedømme.
Mansardtak
Mansardtak er et skråtak som er knekket i to soner, den nederste brattere og gjerne avbrutt med vinduer på den bratte delen, noe som skapte ekstra innvendig areal i loftetasjen. Taket kan være to- eller firesidig.
Konstruksjonen har fått navnet etter den franske arkitekt François Mansart (1598–1666), men også hans søsters sønnesønn Jules Hardouin-Mansart (1646–1708) bygget i denne stilen.
Et tidlig eksempel på mansardtak i Norge finnes på Austråttborgen (1654–1657).
Hadiya
Hadiya er en folkegruppe i Etiopia, basert på et gammelt kongerike som er kjent helt tilbake til 1300-tallet.
Cannes
Geografi
Cannes ligger på den delen av Rivieraen som kalles Côte d'Azur med kort vei til Alpene. Byene er kjent for sine fine sandstrender (i motsetning til Nice). De fleste strendene langs hovedgaten, Boulevard de la Croisette, disponeres av hoteller, men det finnes også offentlige strender, spesielt mot vest i retning Cannes Bocca.
Økonomi
Ellers har byen en TV-festival hvert år i september, mens reklamefilmindustrien inntar byen med sin festival hvert år i juni. Takket være de store, internasjonale festivalene, har byen bygd et stort, moderne festivalpalass på en attraktiv tomt ved Boulevard de la Croisette.
«Nürnberg» (1934)
«Nürnberg» var en lett krysser av Leipzig-klassen som tjenestegjorde i den tyske Kriegsmarine fra 1933 til slutten av den andre verdenskrig. Hun har navn etter den tyske byen Nürnberg. I 1945 overført til den Sovjetiske marine under navnet «Admiral Makarov».
Bematistes
Utbredelse
Slekten finnes bare i tropisk Afrika.
Indiansk mytologi
De ulike stammenes trosforestillinger omfatter jordens opprinnelse, menneskenes forhold til dyr, naturkreftene og himmelegemene, og livet etter døden.
Evolusjonens trøst
Evolusjonens trøst er det norske ska-bandet Hopalong Knut sitt andre studioalbum, og ble utgitt i september 2006. Albumet fikk gode kritikker, og ble fulgt opp av en større turné hvor bandet spilte flere steder i hele Norge. Releasekonserten ble holdt på Studentersamfundet i Trondhjem 23. september 2006.
Aleksander I av Russland
Ved makten
«Jeg hater engelskmenn like mye som De gjør,» hevdet tsaren. «I så fall har vi fred,» forsikret Napoleon. Han skrev senere til Joséphine om tsaren: «Han er en meget stilig, god og ung keiser.» Tsaren på sin side skrev til søsteren Katarina: «Gud har reddet oss». Til en fransk diplomat sa han om Napoleon: «Hvorfor har jeg ikke møtt ham før? Sløret har falt, og tiden for feiltakelser er over.»
Bikini
Varianter
Både BH'ene og buksene kan ha forskjellige former. Som oftest ligner en bikini på en kvinnes brystholder og truse. En bikinibukse kan variere fra å være bare en G-streng til å ha form som en kort shorts. En bikini-BH kan også variere i form og størrelse.
Pentangle
Gjennombrudd
Den første konserten Pentangle annonserte, på Royal Festival Hall 27. mai 1967, ble møtt med nysgjerrighet, og ble raskt utsolgt. Senere samme år foretok de en miniturné til Danmark, hvor de feilaktig ble annonsert som et rock'n'roll band. Dernest la de ut på en mindre turné i England, som var organisert av Nathan Joseph fra Transatlantic Records. På dette tidspunkt hadde de brutt med Bruce Dunnett, og tidlig i 1968 knyttet de seg til Jo Lustig som manager. Under hans innflytelse utviklet de seg fra klubb-band til konsertband, eller slik Colin Harper uttrykket det; «den skranglete tilfeldighetene i Pentangles fremtoning skulle bli til et strømlinjeformet maskineri av definerte mål og effektivitet».
Avskjed
Første nyttårsdag 1973 bestemte Jansch seg for å forlate bandet: «Pentangle Split» lød overskriften på forsiden av Melody Maker No. 1-1973.
Alfa Romeo 2600
2600 var først tilgjengelig som sedan, 2600 Berlina, coupé, 2600 Sprint, og toseters cabriolet med karosseri fra Carrozzeria Touring, kalt 2600 Spider. Alle tre var basert på de korresponderende modellene i 2000-serien, men hadde fått montert en ny 2,6 liters motor i aluminium med seks sylindere på rekke og doble overliggende kamaksler, som erstattet den tidligere firesylindrete støpejernsmotoren. To forgassere ble montert på Berlina-motorene, mens Sprint og Spider fikk tre horisontale forgassere og en ytelse på 145 hk. 6 999 Sprint-modeller ble produsert, mens 2 255 eksemplarer av Spider rullet av samlebåndet.
Oscar II
Politikk
Oscar IIs største nederlag som konge var unionsoppløsningen i 1905. Norge hadde i 1814 inngått en personalunion med Sverige; landene hadde felles konge og utenrikstjeneste, men for øvrig egne institusjoner. Selv om de to statene formelt var likestilt, var Norge tvunget inn i unionen som dens underlegne part. Mange svensker oppfattet Norge som erobret land og erstatning for tapet av Finland i 1809. De ulike oppfatningene av unionen førte til mange konflikter, særlig i Karl III Johans regjeringstid og under Oscar II. Tiårene omkring 1850 var unionens beste tid. Skandinavismen sto sterkt, og Oscar I hadde imøtekommet mange norske krav i viktige symbolsaker, blant annet med innføringen av unionsflagg og unionsvåpen som markerte likestilling mellom kongerikene.
Mark-Age
Navnet Mark-Age
Navnet Mark-Age henviser til tegn (marks) på at vi lever i de Siste Dager av en tidsepoke, men ikke jordens. Den vil ifølge Mark-Age kulminere i Kristi Andre Kommen (gjenkomst) i sitt lyslegeme, tidligere inkarnert som Jesus, for å bevise at livet er evig, og en sivilisasjon uten død, der hvert enkelt menneske smelter sammen med sitt eget personlige udødelighetslegeme eller lyslegeme.
Dubh av Skottland
Mens senere kronikører som John av Fordun bidro med en god del informasjon om Dubhs liv og regime, inkludert fortellinger om hekseri og forræderi, men bortimot alt dette er blitt avvist av moderne historikere som ren fiksjon. Det er svært få andre kilder om Dubhs regime, annet enn Krønike om kongene av Alba og en enkelt opptegnelse i Ulster-annalene som står Dubhs samtid nærmest.
Bertone Blitz
Bertone Blitz er en elektrisk sportsbil bygget i 1992 av det italienske selskapet Bertone.
Alfa Romeo Giulia
Giulia Super 1.3/1.6 var svært like de tidligere Super 1300 og Super, nå med andre motorer og endret utveksling. I 1974 ble også Nuova Super 1.3 og Nuova Super 1.6 lansert, en reintroduksjon av Giulia Super-serien. Denne hadde ikke lenger Giulia-navnet, og var utstyrt med en ny frontgrill i sort plast og et flatt panser. Produksjonen stanset i 1977.
The Andrews Sisters
De startet sin karriere som imitatorer av en annen fremgangsrik sanggruppe, The Boswell Sisters. Etter å ha sunget med forskjellige danseband og reist rundt på vaudeville, fikk de et nasjonalt gjennombrudd med sine plateutgivelser og radioopptredener i 1937. Deres musikk underholdt allierte styrker under annen verdenskrig. De solgte «war bonds», opptrådte i flere filmer (blant annet noen Abbott and Costello-filmer) og opptrådte for soldater som tjenestegjorde utenlands. Deres første film med Abbott and Costello, førkrigskomedien Buck Privates, introduserte deres best kjente plateinnspilling, Boogie Woogie Bugle Boy.
Adesio Lombardo
Adesio Rafael Lombardo Rossi (født 2. februar 1925, død 2004) var en uruguayansk basketballspiller som deltok i de olympiske leker 1948 i London og 1952 i Helsingfors.
Geir Hoff
Landslaget
Geir Hoff er notert med 75 offisielle landskamper for Norge. Han er tre ganger olympisk deltaker: Calgary 1988, Albertville 1992 og Lillehammer 1994.
Klubber
Hoff har spilt for følgende klubber: Hasle/Løren, Michigan State University, Furuset Ishockey IF, Västra Frölunda HC, Lillehammer IK,Spektrum Flyers og Vålerenga Hockey
Peter Tudvad
Tudvad har siden arbeidet som freelanceskribent og foredragsholder.
Yi I
Yi I (født 26. desember 1536 i Bukpyeong, i Gangwonprovinsen, død 1584) var en av de to mest prominente koreanske konfutsiansk lærde under Joseondynastiet (den andre var den eldre I Hwang). Yi I blir ofte omtalt med psevdonymet Yulgok.
Mineral
Mineraler defineres av sin kjemiske sammensetning ved hjelp av enten Dana-klassifikasjon, eller Strunz-klassifikasjon. Silikatmineralene har et [SiO4]4- tetraeder-molekyl som base, som enten opptrer enkelt (ortosilikat) eller danner strukturerte polymerer med to baser (disilikat), ringstruktur (cyclosilikat), kjedestruktur (inosilikat), lagstruktur (fyllosilikat), eller kompliserte tredimensjonale strukturer (tektosilikat). En gruppe mineraler består av bare ett grunnstoff, er malmer og omfatter blant annet sølv, gull, kobber, jern, bly, sink, tinn, kvikksølv og karbon (diamant). Andre grupper omfatter sulfitter, oksider, halider, karbonater, sulfater, og fosfater.
Harald V
Kong Harald V
Under naturkatastrofer i Norge har kongen ved flere anledninger besøkt de berørte stedene for selv å danne seg et nærmere inntrykk av forholdene, og også for å gi moralsk støtte til befolkningen.
Ordensherre
Kongen er som regjerende monark stormester av de norske ordener, Den Kongelige Norske St. Olavs Orden og Den Kongelige Norske Fortjenstorden, og utnevner selv nye bærere av storkors, kommandører og riddere.
Beskytterskap
• Det nasjonale aldershjem for sjømenn i Stavern
• Sons of Norway Foundation
• Stiftelsen Harmonien
Norske dekorasjoner
• Kong Haakon VIIs 100-årsmedalje
Irving Shulman
Irving Shulman (født 21. mai 1913, død 23. mars 1995) var en amerikansk forfatter og manusforfatter.
Harald V
Utenlandske dekorasjoner
• Storkors av Frelserens orden, Hellas
Roberto Lovera
Lovera vant en olympisk bronsemedalje i basketball under OL 1952 i Helsingfors. Han var med på det uruguayanske laget som kom på tredjeplass i basketturneringen bak USA og Sovjetunionen. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Uruguay tapte semifinalen til Sovjetunionen med 57-61 som siden tapte finalen til USA. Uruguay beseiret Argentina i bronsefinalen med 68-59. Lovera spilte alle åtte kampene i OL-turneringen.
Harald V
Utenlandske dekorasjoner
• Storkors med kjede av Republikken Italias fortjenstorden, Italia
• Dronning Beatrix' innsettelsesmedalje, Nederland
• Storkors av Stjerneordenen, Romania
• Kong Carl XVI Gustavs jubileumsminnetegn 2013, Sverige
• Storkors av Det gode håps orden, Sør-Afrika
Mannslinje
Norske monarkers navn står med fet skrifttype.
Tarjei Skirbekk
Tarjei Skirbekk (født 1971 i Bergen) er en norsk idehistoriker som siden 2015 arbeider i Statoil/Equinor hvor han har vært rådgiver for konsernsjefen. Han har bakgrunn fra Arbeiderpartiet. Han har skrevet to bøker om politisk kommunikasjon og europeisk politikk.
Memellandmedaljen
Memellandmedaljen (Die Medaille zur Erinnerung an die Heimkerhr des Memllandes 22. März 1939) er en medalje fra det tredje rike.
Grand Slam (golf)
Grand Slam (engelsk for storeslem) er et uttrykk i golf som brukes om å vinne alle de viktigste turneringene (de såkalte major-turneringene) på en golftour i en og samme sesong. For herrer på PGA-touren og Europatouren består en storeslem i å vinne følgende fire turneringer i samme sesong:
Afghanistans grunnlov
Utøvende makt
Grunnloven legger til rette for en sterk president. Presidenten i Afghanistan er valgt direkte av det afghanske folk hvert femte år, og kan ikke bli valgt mer enn to ganger. Presidenten har to visepresidenter.
Kabinettet
Ministere som har flere statsborgerskap må godkjennes av parlamentet.
Religion
Medlemmer av andre religioner er «frie til å utøve deres tro og utøve deres religiøse riter» innen grensene av loven.
Sivile og menneskeretter
Borgerne er garantert retten til liv og frihet, til privatliv, til fredelige sammenkomster, fra tortur og ytringsfrihet. Dersom anklaget for kriminalitet har borgerne rett til å bli informert om anklagene, representert av en advokat og antatt uskyldig inntil en er bevist skyldig. Kvinner er beskyttet på lik linje innenfor loven, men islamske retningslinjer blir gitt moralsk betydning.
Tiltak er satt i gang for å sikre fri utdannelse og helsestell for borgerne.
Kuchis
Artikkel 14 pålegger regjeringen å innføre effektive program for å «bedre økonomi, sosial og levestandarden» for nomadene (Kuchis) så vel som å skaffe «nødvendige midler for bolig og utdeling av offentlige eiendommer til trengende borgere».
Tabaré Larre Borges
Tabaré Larre Borges Gallarreta (født 6. januar 1922) var en uruguayansk basketballspiller som deltok i de olympiske leker 1952 i Helsingfors.
Ramnholmen naturreservat
Naturreservatet har et totalt areal på 54 dekar, hvorav 17 daa er fjell i dagen og 37 daa er vann.
Formålet med fredningen er å ivareta et viktig og uforstyrret hekke- og oppvekstområde for sjøfugl.
Com.a
Com.a er artistnavnet til den japanske musikeren Age Yoshida. Hans musikk hører til sjangeren IDM eller breakbeat. Han er bror til Joseph Nothing.
Wadjet
Skytsgudinne
I relieffet vist nedenfor, som er på veggen til den kvinnelige farao Hatshepsuts tempel i Luxor, er det to bilder av Wadjet: et sammensatt symbolsk bilde av henne som uraeusslangen og soldisken med hennes hode gjennom en ankh; og et annet hvor hun går foran en Horushauk som bærer dobbelkronen til det forente Egypt, og representerer da den farao som hun beskytter.
Julie Christiansen
Liv og virke
Siden 2009 har hun vært seniorrådgiver, senere spesialrådgiver for internasjonalt samarbeid i Norges forskningsråd. Hun var styremedlem i Redd Barna fra 2007 til 2011.
Joseph Mary Plunkett
Opprører
Som et av de opprinnelige medlemmene av IRBs militærkomité var Plunkett sentral i planleggingen av opprøret, og den endelige planen var for en stor del hans verk. Dermed kan man i ettertid også si at han hadde betydelig skyld for den militære katastrofen som fulgte, selv om det til hans forsvar må nevnes at også omstendigheter utenfor hans kontroll spilte inn. Kort tid før opprøret ble Plunkett lagt inn på sykehus. Han hadde en operasjon på kjertler i halsen bare noen dager før påske, og måtte karre seg ut av sengen for å være med på det han hadde lagt så mye arbeid i å planlegge. Iført bandasjer tok han opp sin post i General Post Office sammen med ledere som Pádraig Pearse og Tom Clarke. Operasjonssårene førte til at han ikke kunne være blant de mest aktive. Den unge Michael Collins var hans adjutant.
Beskrivelse over Hitterens Præstegield
Bang skriver selv at det verken var biskop Johan Ernst Gunnerus skriftlige oppfordring til dette eller andre i distriktet som fikk han til å skrive. Det var det statssekretær Ove Høegh-Guldberg som stod for. Guldberg var en av de sterke menn i kongeriket Danmark-Norge etter at han hadde vært med på å styrte Johann Friedrich Struensee i 1772. Bang tilegnet beskrivelsen til Guldberg, men det er slett ikke sikkert at han selv noen gang leste beskrivelsen.
Gammel rød sandstein
Gammel rød sandstein er rik på marine fossil. Kjeveløse fisker (Agnatha/Cyclostomata), alle utdødde i dag, unntatt slimål og niøyer, er meget vanlige, likeledes panserfisker og planter. På begynnelsen av 1800-tallet ble paleontologien av formasjonen studert intensivt av Hugh Millar, Henry De la Beche, Roderick Murchison og Adam Sedgwick. Tolkningene til Sedgwick plasserte avsetningene i devon, og faktisk var det også han som introduserte betegnelsen devon. Mange av de første diskusjonene innenfor stratigrafi omhandlet gammel rød sandstein.
Megalittiske templer på Malta
Templene er de eldste frittstående bygningene i verden.
Morten Høglund
Høglund var stortingsrepresentant for Akershus 2001–2013. Han var medlem av Stortingets utenrikskomité, leder for parlamentarikerforsamlingen i Arktisk råd og observatør i Arktis-gruppen i Europaparlamentet.
Sosiologisk institutt (UiB)
Historie og forskning
Instituttet har per 2021 tre faggrupper
Mange av forskerne er også medlemmer av IMER Bergen, et tverrdisiplinært forskningssenter innen internasjonal migrasjon og etniske relasjoner som er et samarbeid mellom UiB, Chr. Michelsens Institutt og NORCE (tidligere Rokkansenteret). IMER Bergen ble bygget opp av sosiologiprofessor Yngve Lithman fra 1996.
Xihu
Geografi
I mange kinesiske byer har det blitt anlagt kopier av Vestsjøen. Det skal finnes i alt 36 av dem i Kina, og dessuten er det også noen i Japan.
Wilfredo Peláez
Wilfredo Andrés Peláez Esmite (født 27. oktober 1930, død 23. mai 2019) var en uruguayansk basketballspiller som deltok i de olympiske leker 1952 i Helsingfors.
Reppen naturreservat
Reppen naturreservat ligger i Bindal kommune i Nordland. Naturreservatet ligger på nordsiden av Reppsundet i Bindalsfjorden. Området har et areal på 213 dekar. Området er vernet for å bevare kjerneforekomsten av treslaget nordlandsasal som er unikt for Bindal og på verdensbasis bare forekommer noen få steder langs Tosenfjorden, samt bevare forekomsten av edelløvskog.
Tomoyuki Yamashita
Bakgrunn
Yamashita var sønn av en landsbylege. Han begynte tidlig på den militære løpebane. Etter kadettskole begynte han i juni 1906 på militærakademiet i Hiroshima og ble løytnant i infanteriet.
Tidlig militær karriere
Fra 1919 til 1922 var Yamashita, som gikk for å være ekspert på Tyskland og forhold i de tysktalende områder, stedfortredende militærattaché først i Bern og deretter i Berlin.
Elstra
Elstra er i folketall den minste byen i Tyskland. Gjennom innlemmelsen av nabolandsbyer i 2004, ble folketallet utvidet til omkring 3200.
Pasta
Produktet selges oftest i tørket tilstand, da med et vanninnhold på ca. 7 %, men kan også selges fersk.
Pasta-varianter
I Østen brukes mye nudler, der deigen kan lages av både hvete, mais, ris og bønner. Pasta kan også lages av spelt, eller bokhvete som f.eks. Pizzoccheri. Det finnes ulike finhetsgrader på pasta, fra finmalt mel til grovmalt og fullkorn.
Aapravasi Ghat
Av de bygningene som ble reist i 1849 er bare ca. 15 % fortsatt eksisterende. Dette omfatter inngangsportalen med de 14 trinnene, sykehuset og noen kaserner. Anlegget ligger i byens havneområde, og er utsatt for utbyggingspress. På grunn av manglende restaureringsplaner og noen uønskede inngrep, frarådet fagorganet ICOMOS at Aapravasi Ghat skulle får verdensarvstatus. Anlegget ble likevel innstemt på verdensarvlista i 2006, og la vekt på Aapravasi Ghats historiske rolle som «the site where the modern indentured labour diaspora began».
Gerhard Heiberg
Biografi
I 1989 tok han over som president i LOOC, organisasjonskomiteen for Vinter-OL på Lillehammer (1989–1994). I 1994 ble han medlem av IOK og var styremedlem i samme organisasjon fra 2003 til 2017. Deretter æresmedlem. Han var også medlem av koordineringskomitéen for vinter-OL i Nagano, og koordineringskomitéen for vinter-OL i Salt Lake City. I 2004 ble han rangert som nummer 10 på en liste over verdens mektigste personer innen sport, av det uavhengige internasjonale nyhetsbrevet Sport Intern. Heiberg mottok også en del kritikk under tiden han var IOC-medlem. Blant annet så fikk han mye kritikk i 2008 etter at han offentlig gikk ut og avviste kritikken som hadde blitt rettet mot Kina i forbindelse med at de skulle arrangere Sommer-OL i 2008. Bakgrunnen var menneskerettighetssituasjonen i Kina og at de like før OL hadde slått ned opptøyer i Tibet.
Edvard VI av England
Bønnebokopprøret
Ledet av framtredende katolske landeiere i området, samlet opprørerne sammen en hær på 3000 som marsjerte mot byen Exeter. Det ble forventet at byen ville slutte seg til opprørerne, men byens borgermester nektet å åpne byens porter. Dette førte til en femukers beleiring, som gav London tid til å lage en plan.
Somersets fall
Bønnebokopprøret, sammen med Ketts opprør samme år, gjorde at hertugen av Somerset mistet mer og mer støtte, selv i sitt eget råd. Inflasjonen og krigskostnadene førte til doblede priser fra 1547 til 1549, og selv om ullproduksjonan eksploderte i denne perioden, førte inngjerdingen av tidligere felles beiteområder til opprør og sosial uro. Den 8. august 1549 erklærte franskmennene, under Henrik II av Frankrike, krig mot England. Somerset reagerte på det store opprøret ved å foreslå for rådet sitt å ta tronen fra kongen og siden flykte til Windsor. Planen slo feil og det tok ikke lang tid før Somerset ble sendt til Tower of London som fange av John Dudley, jarl av Warwick. Selv om Somerset fikk tilbake sitt sete i rådet en kort periode i 1550, ble han henrettet 1551.
Cedric Aubry
Cedric Martin Aubry Sletten (født 23. september 1989) er en norsk profesjonell sandvolleyballspiller.
Knapp (andre betydninger)
Knapp kan referere til:
Tongariro nasjonalpark
Tongariro nasjonalpark var den fjerde nasjonalparken i verden. De aktive vulkanene Ruapehu, Ngauruhoe og Tongariro ligger i innerst i parken.
Anne
Utbredelse
Navnevarianten Anna var svært populær i Østromerriket. Den mest kjente navnebæreren derfra er kanskje historikeren og prinsessen Anna Komnena (1083–1153). Navnet ankom Vest-Europa når prinsesse Anna av Kiev (Anne de Kiev på fransk) giftet seg med Henrik I av Frankrike i 1044. Navnet Anne er ellers kjent i England fra 1200-tallet, i Norge fra 1300-tallet og i Sverige fra 1700-tallet. Navnet var i allmenn bruk i Norge fra 1500-tallet.
Frankrike
I Frankrike har over 225 000 kvinner blitt døpt Anne siden 1940. Som vist i figur 1, var populariteten var høy fram til 1971, da over 6000 franske jenter ble døpt Anne. Siden har populariteten falt raskt og kun 118 franske jenter fikk navnet Anne i 2004.
Kjente personer med navnet
Personene i listene er ordnet kronologisk etter fødselsår.
Anne som mannsnavn
Varianter av Anne som er mannsnavn omfatter: Analius, Anathon, Anaton, Annas, Annathon, Annaton, Anneus og Annæus.
Fylkesvei 3460
Fylkesvei 3460 går mellom Hopestrand og Nipe i Risør kommune. Veien er 2,5 km lang.
Lutuvalen
Miljø
Lutuvalen er en multifestival med musikk og aktiviteter. Det er en arena for utfoldelse av ungdommelig livskraft. Det er også en møteplass for alle generasjoner og være en pådriver for kreativitet, miljø og positiv samfunnsbygging. Lutuvalen har som mål å etablere seg som festivalen der ungdom engasjeres og oppmuntres til aktivt deltagelse i gjennomføringen. Lutuvalen vil også inspirere unge til videre satsning og utvikling.
So You Think You Can Dance
Programmet hadde premiere 20. juli 2005 i USA, og er inspirert av American Idol, der de også søker etter den neste store stjernen. Programmet er skapt av Idolskaperne Simon Fuller og Nigel Lythgoe og er produsert av 19 Entertainment og Dick Clark Productions. Forskjellige dansere blir valgt til å fremføre på direktesending, dansere fra ukjente streetdansere til vinnere av nasjonale mesterskap i dans. Alle deltagere må igjennom en auditionprossess, og en workshop i Las Vegas. Etter det blir deltagerne spurt om å trekke en partner og en dansestil for programmet hver uke.
Hollywood og Las Vegas-uke
Om danserne klarer å kvalifisere seg fra audition, går de videre til en uke med masse koreografier og utfordringer. Mange dansere blir eliminert etter hver utfordring. Denne uken skal dommerne bestemme hvem som blir med videre til direktesendingene.
Personell
Den åttende sesongen holder fortsatt på å bli sendt. Nigel Lythgoe er fortsatt fast dommer, men på grunn av at Mia Michaels måtte fjerne skjoldkjertelkreft, ble hun erstattet av Mary Murphy. Gjestedommere som har vært med foreløpig er Tyce Diorio, Toni Redpath, Lil' C, Jason Gilkison, Robin Antin, Debbie Allen, Megan Mullally og Debbie Reynolds. Nigel Lythgoe har avslørt at noen av de kommende gjestedommerne for sesong 8 er will.i.am, Lady Gaga og Kristin Chenoweth.
Bronica
Objektiver
E-serien
RF645
Introdusert i 2000. Et målsøkerkamera for formatet 6x4,5 cm med utskiftbare objektiver.
Dødball (ballspill)
Dødball (også kalt brentball) er et ballspill som har en del likheter med slåball. Dødball eller brentball er en barneversjon av idretten baseball.
Nokas Verdihåndtering
Bakgrunn
Selskapet har sitt hovedkontor i Oslo og ledes av Landssjef Kjell-Frode Vik.
2000–
I 2005 kjøpte Vakt Service Siemens Security. Året etter overtok selskapet verditransportporteføljen til Hafslund Sikkerhet Verdi. På slutten av samme år kom bl.a Orkla og DnB NOR inn på eiersiden.
Svømming under Sommer-OL 2008 – 50 meter fri menn
Rekorder
Før denne konkurransen, var de eksisterende verdens- og olympiske rekorder som følger:
Pesticid
Klassifisering av giftighet
Pesticider skal være merket på etiketten med en klassifisering av deres akutte giftighet:
Effekter av pesticider på helse
Giftigheten til pesticidene er avhengig av hvor mye man får i seg, og det finnes definerte grensenivåer for alle pesticider i bruk. Den som produserer et pesticid må gjøre studier for å finne ut hvor mye av stoffet som skal til for å være skadelig. Det er vanlig å utføre forsøk for akutt giftighet og kronisk giftighet. Akutt giftighet måles ved LD50 (Lethal Dose 50%), som er den mengden av et stoff som må gis til en gruppe med forsøksdyr for at 50% av dyrene skal dø av forgiftningen. Denne verdien inneholder også en sikkerhetsmargin, for å ta hensyn til individuelle forskjeller og forskjeller mellom forsøksdyret og mennesket. Basert på LD50-verdiene har WHO laget en inndeling av pesticider i ulike fareklasser, fra Ia, som er de giftigste stoffene, til IV som er lite giftige.
Roe mot Wade
2017
Undersøkelsen viste at yngre mennesker var noe mer liberal i abortspørsmålet enn de eldre. 65 % av de mellom 18 og 29 støttet retten til fri abort, mens tilsvarende tall for de over 65 år var 53 %.
Lincolnmonumentet
Lincolnmonumentet var stedet der den svarte borgerrettsforkjemperen Martin Luther King holdt sin berømte tale 28. august 1963, årsdagen for slaveriets avskaffelse, der han ytret ordene «I have a dream».
Lajia
I 2002 ble verdens eldste intakte nudler funnet her, fra rundt 2000 f.Kr. Disse var laget av hirse.
Den norske Eterfabrikk
DnE er verdens eldste eterfabrikk og en av få gjenværende produksjonsbedrifter i Oslo. Den ble etablert den 2. februar 1900 og er den eneste av sitt slag i Nord-Europa. Fabrikken har kunder innen apotek og sykehus, sport og friluftsliv, laboratorier, finkjemikalieleverandører og faghandel. Den eksporterer til en rekke land i verden.
Fylkesvei 3238
Fylkesvei 3238 går mellom Stubben og Rød i Holmestrand kommune. Veien er 860 meter lang.
Ut av Eden
Forhistorien
En del afrikanere levde på nordøstkysten av Afrika, i hovedsak dagens Eritrea, Somalia og Etiopia. Noen levde av det de kunne fange, fiske og høste av sjømat langs strendene. Oppheimer kaller dem strandloffere (engelsk beachcombers).
Utvandringen fra Afrika til Jemen
Det har trolig vært en gruppe, men på grunn av genetisk drift ble bare en kvinne (med haplogruppe L3, som Oppenheimer kaller Eva) og en mann (med haplogruppe M168, som Oppeheimer kaller Adam), stammor og stamfar til alle som senere bosatte seg utenfor Afrika. Eva var stammor til haplogruppene M og N. Adam var stamfar for haplogruppene C, D/E (også kalt YAP) og F.
Strandlofferne
I dag mener Oppenheimer at en finner spor etter disse første utvandrerne – lofferne – flere stedet og de har klare negroide trekk. Det er på øyer i Pakistan, i Andamanene, aetafolket på Filippinene, aboriginene i Australia, noen mindre grupper i Japan og kanskje Ildlandet i Argentina. Aboriginene i Australia er den mest kjente av disse gruppene.
Bosetningen av Australia
På grunn av vannstanden var det bare et mindre strede mellom Indonesia og Australia, og denne strekningen har trolig vært krysset av mennesker for omkring 65 000 år siden. De eldste spor etter mennesker i Nord-Australia mener Oppenheimer er kring 60 000 år gamle.
Bosetningen av Amerika
Han argumenter også at det er større spredning i språkgrupper i Sør-Amerika enn i Nord-Amerika, og at det derfor har bodd mennesker der vesentlig lengre enn i nord.
Gutta I Gård’n
Gutta I Gård'n var et rockeband fra Trøndelag. Bandet var aktivt på 1980-tallet og sang og spilte musikk i sjangeren trønderrock.
Å (Meldal)
Landbruk er en viktigste næringsvei for innbyggerne på Å.
Korbinian av Freising
Korbinian (latin Corbinianus; født ca. 675, død 8. september mellom 720 og 730) var den første biskop av Freising og regnes som en helgen i Den katolske kirke.
Liv og virke
Korbinian flyktet tilslutt til Kains ved Mais i Sør-Tyrol. Han hadde der grunnlagt et lite kloster, og levde i dette i to år. Grimoald ble så drept i et slag, og Biltrudis ble bortført av frankerner, og Korbinian be tilbakekalt til Freising av Hugibert av Bayern.
Alfred Bengsch
Alfred Bengsch (født 10. september 1921 i Berlin i Tyskland, død 13. desember 1979 i Berlin) var en av Den katolske kirkes kardinaler, og var biskop av Berlin 1961–1957 med erkebiskop som personlig tittel.
Kardinal
Pave Paul VI opptok Bengsch i kardinalskollegiet den 26. juni 1967 med tittelkirken San Filippo Neri in Eurosia. Bengsch var en forfekter av den politiske abstinens' kurs for den katolske kirke i DDR. I 1976 ble han formann for Berliner Bischofskonferenz.
Norgesmesterskapet i fotball for menn 1908
Odds lag: Jacob Abrahamsen – Peder Henriksen, Marius Lund - Bernhart Halvorsen, Frithjof Nilsen, Øyvind Stensrud – Otto Olsen, Bjarne Gulbrandsen, Johan Nilsen, Berthold Pettersen, Daniel Gasmann.
Haiti under Sommer-OL 1988
Haiti under Sommer-OL 1988. Fire sportsutøvere, tre menn og en kvinne fra Haiti deltok i to sporter, friidrett og tennis under Sommer-OL 1988 i Seoul. De vant ikke noen medaljer.
Sinober (Lillomarka)
Historie
I 1998 overtok Ellen Sønsteby som bestyrer. I 2000 startet hun som tillegg opp naturbarnehage på Sinober, som senere har fått en avdeling for småbarn ned mot bygda på Sagtomta.
Alberto Marson
Alberto Marson (født 24. februar 1923 i São Paulo, død 25. april 2018) var en brasiliansk basketballspiller som deltok i De olympiske leker i 1948 i London.
Risøysundet naturreservat
Risøysundet naturreservat er et naturreservat og ramsarområde i Andøy kommune i Nordland. Reservatet ble opprettet for å «bevare et viktig våtmarksområde med naturlig tilhørende vegetasjon og dyreliv. Det er spesielt viktig å verne om områdets botanisk verdifulle strandområder og å verne om det rike fuglelivet.»
Feilkalibrert tidsmaskin
Låten «Suppe» ble senere utgitt som singel.
GranittRock
Historie
Siden 2007 har festivalen samarbeidet med Stovner Rockefabrikk og Fyrhuset musikkverksted og tilbudt grupper fra disse musikkhusene opptredener fra ungdomsscenen.
1. og 2. september 2017 ble den 12 festivalen flyttet til Grorudparken siden Steinbruddet var under ombygging til skiskytterarena. Blant artistene var Honningbarna, Seigmen, Gilli, Unge Ferrari og Arif.
Det nasjonale palassmuseum
Det nasjonale palassmuseum (kinesisk: 國立故宮博物院 pinyin Gúolì Gùgōng Bówùyùan) er et kunstgalleri og museum i Taipei på Taiwan. Det besitter en svært omfangsrik bestand av kunst og gjenstander fra det kinesiske fastland. Opprinnelig var dette den keiserlige kunstsamling som i store stykker var blitt til i Qianlong-keiserens tid.
Samlingene i Palassmuseet i Den forbudte by i Beijing har samme utgangspunkt. Når samlingen er delt, og den langt viktigste delen er i Taipei, skyldes det hendelser på 1930-tallet og i den siste fase av den kinesiske borgerkrig.
Fanny Riis
Krav om radikal kjønnskvotering
Fanny Riis ble også en fast gjest i Henrik og Suzannah Ibsen hjem i Roma, hvor hun gjerne tok aktivt del i de livlige konversasjonene. Det ble også en stående vits i kretsen hvorvidt hun hadde danset med Ibsen i unge år. Dikteren selv hevdet hårdnakket at han aldri hadde danset, verken med henne eller med noen andre, men den britiske oversetteren og litteraturkritikeren William Archer skriver i et brev til sin bror at han etter middagen i Ibsens hjem gikk ut i entreen sammen med frøken Riis:
Kathrine Harsem
Kathrine Rolsted Harsem (født 7. februar 1989) er en norsk langrennsløper fra Bærum som representerer IL Varden Meråker.
Hun har 6 NM-gull, 6 NM-sølv og 5 NM-bronse som senior, samt 1 NM-gull og 1 NM-bronse individuelt som junior.
Ni Duan
Ni Duan (kinesisk: 倪端, pinyin: Ní Duān, Wade-Giles: Ni Tuan; født 1436 i Hangzhou, død 1505), stilnavn: Zhongzheng (仲正), var en keiserlig kinesisk maler under Ming-dynastiet.
Bekkelaget
Den nordlige halvdelen av Bekkelagets kystlinje preges av havnevirksomhet, og i august 2009 vedtok bystyret en reguleringsplan som sier at Sydhavna (som dette området kalles i Fjordbyplanen) blir Oslos permanente havn.
Bro, bro brille
Bro, bro brille slik den lekes i Norge i dag
To av de lekende avtaler seg i mellom hvem som skal være hva av to fritt valgte kongruente størrelser, f.eks. «appelsin» og «banan». Så tar de hverandre i hendene og danner en portal som de øvrige medvirkende bukker seg under en etter en mens alle synger:
Drakampen
Lekens høydepunkt, den avsluttende drakampen, kan leses metaforisk. Det dreier seg dypere sett om en kamp for å vinne «de døde» (et yndet dramatisk motiv som også er å finne bl.a. i Draumkvedet og middelalderens mysteriespill). I eldre skandinaviske nedtegninger av leken er det som regel «sol» og «måne» som står mot hverandre. Månen er underverdenens «sol» i ymse sammenhenger, jf. også Draumkvedets lyriske omkved «Månen skine og vegjine falle sò vie». I noen europeiske tradisjoner og i Amerika finns det eksempler på at det kjempes mellom engler og djevler. I en nedtegning fra Sverige blir fangen rett og slett spurt: «Vil du til Gu’far eller til Fan».
Ingvar Kjellson
Anders Ingvar Kjell Kjellson (født 20. mai 1923 i Kärna i Östergötland, død 18. desember 2014 i Djursholm) var en svensk skuespiller. Han er mest kjent for sin rolle som prinsen i den oversatte svenske versjonen av Disney-filmen Robin Hood.
Jorddykkeren
Legenden om jorddykkeren finnes også hos ainofolket i Sibir, og det er mulig at de nordamerikanske indianerne har ført med seg legenden da de vandret inn i Nord-Amerika over Beringstredet for ca 16 000 år siden.
Løss
Løss (fra tysk los(e), «løs») er en type finkornet, porøs jordart som driver med vinden. Den består ofte av kvarts, feltspat, kalk og andre mineraler og inneholder normalt også organisk materiale. Løsskornene er kantet og holder seg derfor lenge i store skråninger uten å rase ned. Små partikler av løss kan karakteriseres som støv.
Løss finnes på mange steder i verden, først og fremst i USA, Argentina, Kina, Sentral-Europa, det sentrale Asia, men også i bl.a. Nord-Afrika og Australia.
Bjørke kirke (Nannestad)
Bjørke kirke er en langkirke fra 1696 som ligger i Maura, nord i Nannestad kommune, Viken fylke. Den er en del av Den norske kirke og hører til Øvre Romerike prosti i Borg bispedømme.
Carson Kressley
Carson Kressley (født 11. november 1969 i Allentown i Pennsylvania) er en mote-ekspert som var deltakende i de amerikanske TV-programmene Queer Eye og How to Look Good Naked.
I 2005 var Kressley dommer for missekåringen Miss Universe, som ble sendt live fra Bangkok, Thailand. I mai 2007 var han dommer på reality-serien Crowned: The Mother of All Pageants der flere lag bestående av mor og datter konkurrerte i en skjønnhetskonkurranse med første episode sendt den 12. desember 2007. Han har også dukket opp på Big Brother Australia der han gir råd om mote til deltagerne. Han er dommer på TV-serien True Beauty, sammen med Vanessa Minnillo og Beth Stern. I 2005 gjorde Kressley sin filmdebut i filmen The Perfect Man der han spilte mot skuespillerne Heather Locklear og Hilary Duff.
Petra Kvisli
Petra Kvisli skrev på landsmål. I tillegg til to romaner og to teaterstykker skrev hun sanger, blant annet «Sygjenta syng» og «Eg elskar dei voggande tonar». Romanen Tora Dal skildrer ungpikedrømmer og et oppvekstmiljø som kan ligne på Kvislis eget, men er ellers ikke selvbiografisk.
Joseph Li Jing
Biskop
Han ble ordinert med pavelig mandat til koadjutorbiskop av Ningxia den 21. desember 2007 i katedralen i Yinchuan av stedets ordinarius, biskop John Liu Jingshan.
Karl Gützlaff
Selv om Gützlaffs metoder og resultater var kontroversielle var blant hans hovedbidrag å fremme tanken om misjon på kinesiske misjonsfelter blant europeiske misjonsselskaper på 1850-tallet, særlig blant lutheranerne. Han inspirerte dannelsen av flere misjonsselskaper: Chinese Evangelization Society i Storbritannia, Berlins misjonsselskap, Berlinske kvinners forening for Kina, Det pommerske misjonsselskap og Det nederlandske kinaevangeliseringsselskap, og en rekke mindre lokale misjonsforeninger.
Kina
Det var kanskje på grunn av Gützlaff at norsk luthersk misjon i Kina ikke kom i gang før mot slutten av 1800-tallet. Det Norske Missionsselskab sendte en representant til Hongkong i 1847, men bestemte seg etterpå for å konsentrere sin innsats om Afrika. Det var Hans Palludan Smith Schreuder som dro dit; han hadde tidligere virket blant zuluene i Afrika. Gützlaff frarådet Schreuder å satse i Kina: Han ville ikke lykkes «på grunn av sitt ukinesiske utseende».
Austre Åmøy
Austre Åmøy er den østligste delen av øya Åmøy i Rogaland, og utgjør en del av Rennesøy kommunedel i Stavanger kommune. Austre Åmøy er egen valgkrets.
Alfa Romeo GTA
Alfa Romeo GTA er en sportscoupé fra den italienske bilprodusenten Alfa Romeo, som ble produsert mellom 1965 og 1971.
Cruithne
Cruithne kan sikte til:
Finsk
Finsk tilhører den finsk-ugriske grenen av den uralske språkgruppen, og er det største av de østersjøfinske språkene rundt Østersjøen, foran estisk, karelsk og kvensk. I den mer omfattende gruppen finsk-ugriske språk inngår også ungarsk, og de samiske språkene. Se lingvistisk klassifikasjon i sidepanelet for bedre oversikt over gruppeinndelingen.
Utbredelse
Finsk er offisielt språk i Finland. Finsk blir snakket av over 6,5 millioner mennesker, hovedsakelig i Finland, men også av store finske emigrantgrupper i Nord-Amerika og i et større område i Nord-Sverige, hvor dialekten heter meänkieli eller tornedalsfinsk. Også i Norge brukes det finske dialekter i Finnmark og Nord-Troms. Dialektene her kalles ofte kvensk. Finsk språk har også en lang historie i deler av dagens Russland, for eksempel i den karelske republikken og i Ingermanland, området mellom St. Petersburg og Estland. I disse områdene lever finsktalende ennå i noen lokalsamfunn. En finsk språkøy fantes fra 1600-tallet fram til 1800-tallet på Finnskogen, både på norsk og svensk side av grensa mellom Hedmark og Värmland.
Gerhard von Schwerin
Andre verdenskrig
Med denne enheten utkjempet han harde kamper i det nordlige Kaukasus. Divisjonen fungerte som det eneste bindeleddet mellom troppene ved Stalingrad i nord og Armégruppe A i Kaukasus. Ved Isjum, Sloviansk, Stepanovsk og Kryvyj Rih kom det til voldsomme kamper med store tap.
Etterkrigstiden
Siden starten på Koreakrigen i juni 1950 krevde særlig USA et tysk bidrag til forsvaret av Vest-Europa, noe som gjorde planen om et forbundsgendarmeri uaktuell. På denne måten ble Schwerins kontor gjort om til den første forvaltningsenheten i Den tyske forbundsrepublikken som systematisk behandlet alle spørsmål vedrørende et vesttysk militærbidrag. Adenauer ga Schwerin i oppgave å forberede en ekspertkonferanse fra 5. til 9. oktober 1950. Denne konferansen førte frem til en rapport som ble kalt «Himmeroder Denkschrift» etter møtestedet, Himmerod-klosteret. I denne rapporten ble de grunnleggende planene for det senere Bundeswehr formulert. Schwerin selv var ikke medlem av ekspertpanelet. Dette var det første skrittet i retning av en tysk gjenopprustning under vestmaktenes kontroll. Schwerin kritiserte at Adenauers uformelle gruppe av rådgivere bestod av offiserer som hadde omtalt offiserer som ytet motstand mot det nasjonalsosialistiske regimet, som forrædere. Med oppløsningen av Zentrale für Heimatdienst (ZfH) i slutten av oktober 1950 ble Schwerin avskjediget etter avtale med Konrad Adenauer. Schwerin hadde handlet i motstrid med klare ordre fra kanslerkontoret, og egenmektig utvidet sin medarbeiderstab. Han hadde også uttalt seg til pressen om forberedelser til en vernepliktslov. Oppgavene fra ZfH ble heretter overtatt av det såkalte Amt Blank under ledelse av Theodor Blank.
Johannes Joachim Degenhardt
Han ble kreert til kardinal i 2001 med San Liborio som tittelkirke.
Fiskevær
Fiskevær er en bosettingsform som fins langs norskekysten fra Vestlandet til Finnmark, og mest utbredt i Nord-Norge fra Lofoten og nordover til Øst-Finnmark. Bosettingsformen er hovedsakelig basert på fangst av sjødyr og fiske, den eldste næringsvegen som kan påvises i Norden. Det påstås at fiskeværet derfor er den bosettingsformen som går lengst tilbake i historien, helt til eldre steinalder.
Penza oblast
Arealet er 43,200 km². Innbyggertall: 1,452,941 (folketelling 2002).
Cruithin
Det goideliske (Q-keltiske) navnet Cruithne er avledet fra Priteni (også Pritani) fra hvor det navnet Pretannike er benyttet som et begrep for De britiske øyer. Pytheas fra Massalia en gang rundt 325 f.Kr. seilte rundt De britiske øyer (og således fastslo at det var en øy) nedtegnet at det lokale navnet for De britiske øyer på gresk er Prettanike, noe den greske historikeren Diodorus Siculus senere skrev som Pretannia, i latinsk form Britannia. Dette støtter teorier om at kystbefolkningen av Cornwall, hvor Pytheas gikk i land og studerte tinnproduksjonen, kan ha kalt seg selv for Pretani eller Priteni, noe som kan betydd et «malt» eller kanskje «tatovert» folk. Det er ikke utenkelig at de enkelte stammer malte seg i bestemte symboler eller farger for å identifisere seg, noe Julius Cæsar bekrefter i hans De Bello Gallico (Gallerkrigen) om gallere. Pretani kan ha vært et begrep som romerne senere latiniserte som Picti (piktere) som en generell betegnelse på barbariske stammer i nord. Siculus er for øvrig sitert på å referere til De britiske øyer som «Øyene til Pretani».
Sør-Gjæslingan
Sør-Gjæslingan er et fraflyttet fiskevær i Nærøysund kommune i Trøndelag som nå er et vernet kulturmiljø med turistnæring.
Historie
Sør-Gjæslingan fikk sin siste væreier i 1969, Petter Kjøllberg. Nedgangen i folketallet hadde til da vært forbausende lite, og Vikna kommune var svært interessert i at fiskemottaket på Sør-Gjæslingan skulle drives videre. Kommunen stilte økonomiske garantier, samt at væreieren fikk støtte fra Distriktenes Utbyggingsfond. Til tross for dette kom de første søknadene om fraflytting like etter 1970. Vikna kommune var negative til å behandle disse, og først i 1975 da væreieren også kom med søknad, ble de innvilget. I de to påfølgende årene oppløses hele øysamfunnet. I 1978 gikk væreieren konkurs, og året etter legger Namsos trafikkselskap ned den faste båtruten til fiskeværet.
Levende fiskevær anno 1900
På begynnelsen av 1900-tallet var Sør-Gjæslingan fremdeles et levende fiskevær og var i perioden 1900–1930 på sitt mest utbygde. Det fantes da rundt nitti rorbuer, de fleste av øyene hadde bebyggelse og det var fire hushold som bodde fast på øyene. Videre fantes trandamperi, posthus, sykestue og telegraf.